

**FI**

Bryssel 24. tammikuuta 2020

|  |
| --- |
| **TÄYSISTUNNOSSA  22. JA 23. TAMMIKUUTA 2020  ANNETUT LAUSUNNOT** |
| **Tämä asiakirja on saatavana unionin virallisilla kielillä komitean internetsivuilla osoitteessa**  <https://www.eesc.europa.eu/fi/our-work/opinions-information-reports/plenary-session-summaries>  **Mainitut lausunnot ovat haettavissa sähköisessä muodossa komitean hakukoneella**  <https://dmsearch.eesc.europa.eu/search/opinion> |

**Sisällys**

[**1.** **MAATALOUS, MAASEUDUN KEHITTÄMINEN JA YMPÄRISTÖ** 3](#_Toc31717494)

Täysistuntoon 22. ja 23. tammikuuta 2020 osallistuivat Kroatian tasavallan ulko- ja eurooppaministeri **Gordan Grlić Radman**, Euroopan talous- ja sosiaalikomitean entinen puheenjohtaja **Tom Jenkins**, aktivisti **Madeleina Kay**, ympäristö-, valtameri- ja kalastusasioista vastaava komission jäsen **Virginijus Sinkevičius**, UNFCCC:n apulaispääsihteeri **Ovais Sarmad**, italialaisen kestävän kehityksen liiton ASviSin tiedottaja **Enrico Giovannini**, MedECC-verkoston koordinoiva johtava tutkija **Semia Cherif** Tunisiasta ja *Compassion in World Farming* ‑järjestön Eurooppa-asioista vastaava johtaja **Olga Kikou**.

Täysistunnossa hyväksyttiin seuraavat lausunnot:

# **MAATALOUS, MAASEUDUN KEHITTÄMINEN JA YMPÄRISTÖ**

* ***Tarvitsemamme kestävä talous***

**Esittelijä:** Peter Schmidt (työntekijät – DE)

**Viiteasiakirja:** oma-aloitteinen lausunto

EESC-2019-02316-00-00-AC

**Keskeiset kohdat**

## ETSK korostaa, että Euroopan unioni (EU) on täysin sitoutunut kestävän kehityksen Agenda 2030 ‑toimintaohjelmaan ja sen 17:ään kestävän kehityksen tavoitteeseen. Niiden asianmukaisen täytäntöönpanon varmistamiseksi EU:n on kiireellisesti kehitettävä perusta kestävälle ja osallistavalle hyvinvointitaloudelle, joka toimii kaikkien hyväksi.

## Sosiaalisen edistyksen visio, joka perustuu vain bruttokansantuotteen kasvuun, jättää huomiotta tärkeitä yksilöllisen ja sosiaalisen hyvinvoinnin osatekijöitä eikä ota asianmukaisesti huomioon ympäristöön liittyviä ja sosiaalisia näkökohtia.

## ETSK kehottaa EU:ta esittämään ihmisten ja maapallon hyvinvointia koskevan uuden vision, joka perustuu ekologiseen kestävyyteen, oikeuteen ihmisarvoiseen elämään ja sosiaalisten arvojen suojeluun. Talous on yksi tämän vision toteuttamisen mahdollistavista tekijöistä.

## Hyvinvointitalouden tulisi suojella ekosysteemejä, säilyttää biologinen monimuotoisuus ja toteuttaa oikeudenmukainen siirtyminen ilmastoneutraaliin elämäntapaan kaikkialla EU:ssa sekä edistää kestäväpohjaista yrittäjyyttä. Koulutusjärjestelmillä on kaikkialla EU:ssa keskeinen rooli näiden käsitteiden edistämisessä kaikkialla yhteiskunnassa ja siten niiden juurruttamisessa tulevaisuuden päättäjien ja johtajien ajattelutapaan.

## ETSK katsoo, että tämän tavoitteen saavuttamiseksi on tuettava perusteellisia muutoksia, joita on alkanut jo tapahtua yrittämisen luonteessa, työn organisoinnissa, investointien roolissa ja rahajärjestelmän rakenteessa.

## ETSK

## korostaa, että hyvinvointitalouden rakentaminen on aloitettava ottamalla käyttöön ennalta varautuva lähestymistapa, jossa makrotaloudellinen vakaus ei riipu bruttokansantuotteen kasvusta. Se ehdottaa uusien, bruttokansantuotetta laajempien taloudellisen suorituskyvyn ja sosiaalisen edistyksen indikaattoreiden kehittämistä.

## ehdottaa, että otetaan käyttöön elintasoa koskevat puitteet ja EU:n hyvinvointibudjetti, joka perustuu muualla jo noudatettuihin toimintatapoihin.

## kehottaa lopettamaan vääristävät tuet sekä ottamaan ilmastoneutraaliuteen siirtymisen huomioon kaikissa EU:n ja sen jäsenvaltioiden julkisen sektorin menoissa.

## kehottaa laatimaan sosiaalisen vihreän kehityksen ohjelman, jotta voitaisiin toteuttaa mittavat investoinnit, joita tarvitaan oikeudenmukaiseen siirtymiseen ilmastoneutraaliin talouteen ja laadukkaiden työpaikkojen tarjoamiseen kaikissa yhteisöissä.

## kehottaa komissiota ja jäsenvaltioita toteuttamaan ympäristöystävällisen verouudistuksen, jotta verotusta, valtiontukia ja ennaltajakoa koskevia politiikkoja voidaan mukauttaa hyvinvointitalouteen tähtäävän oikeudenmukaisen siirtymän edellyttämällä tavalla, erityisesti tehostamalla nykyisen lainsäädännön täytäntöönpanoa.

## kehottaa tarkastelemaan EU:n jäsenvaltioiden kasvuriippuvuutta ja luomaan strategian, jossa keskitytään kestäväpohjaiseen ja osallistavaan hyvinvointiin EU:n taloudessa. Se suosittaa myös EU:n vero- ja rahapoliittisten sääntöjen tarkistamista, jotta voidaan varmistaa niiden tarkoituksenmukaisuus pyrittäessä siirtymään ilmastoneutraaliin talouteen.

## kehottaa sovittamaan kaikki olemassa olevat EU:n toimintapoliittiset ja talousarvioon ja rahoitukseen liittyvät puitteet ja välineet (kuten monivuotinen rahoituskehys, eurooppalainen ohjausjakso ja sääntelyn parantaminen) kiireellisesti yhteen hyvinvointitalouteen tähtäävän oikeudenmukaisen siirtymän kanssa.

## ehdottaa, että vakaus- ja kasvusopimusta sekä vuotuista kasvuselvitystä mukautetaan niin, että voidaan huolehtia hyvinvointitalouden kertakaikkisesta johdonmukaisuudesta kestävän kehityksen tavoitteiden ja Euroopan sosiaalisten oikeuksien pilarin kanssa.

***Yhteyshenkilö:*** *Stella Brozek-Everaert*

*(P. +32 25469202 – sähköposti:* [*Stella.BrozekEveraert@eesc.europa.eu*](mailto:Stella.BrozekEveraert@eesc.europa.eu)*)*

* ***Itämeren itäosan turska***

**Yleisesittelijä:** Gerardo Larghi (työntekijät – IT)

**Viiteasiakirjat:** COM(2019) 564 final – 2019/0246 COD

EESC-2020-00108-00-00-AC

**Keskeiset kohdat**

## Euroopan talous- ja sosiaalikomitea kannattaa komission ehdotusta ryhtyä pikaisiin toimiin Itämeren itäosan turskan kalastuksen hyväksi mutta katsoo, että pelkästään sen avulla ei pystytä vastaamaan alueen ja sen väestön tarpeisiin.

## Tieteelliset tutkimukset ovat osoittaneet, että turskan nykyinen kuolevuus johtuu pikemminkin ympäristötekijöistä kuin kalastuksesta, joten ETSK kehottaa komissiota asettamaan etusijalle kaikki toimet, joilla edistetään Itämeren ekosysteemin paranemista.

## ETSK kehottaa niitä jäsenvaltioita, joilla on toimivalta määritellä kalastusalusten romuttamisen johdosta myönnettäviä taloudellisia korvauksia koskevat säännöt, ottamaan asianmukaisesti huomioon alan erikoistuneet työntekijät, jotka tulevat olemaan vailla tulonlähdettä.

## ETSK kehottaa jäsenvaltioita hyödyntämään ESR:n rahoitusta alan työntekijöiden uudelleenkouluttautumisohjelmien toteuttamiseen.

## ETSK korostaa, että virkistyskalastukseen ja kalastusmatkailuun siirtymistä koskevan kiellon myötä ehdotuksessa estetään käytännössä toimijoiden työ- ja yritysmahdollisuudet.

***Yhteyshenkilö:*** *Arturo Iniguez*

*(P. +32 25468768 – sähköposti:* [*Arturo.Iniguez@eesc.europa.eu*](mailto:Arturo.Iniguez@eesc.europa.eu)*)*

*\_\_\_\_\_\_\_\_\_\_\_\_*